钦定古今图书集成/历象汇编/庶征典/第173卷 > 《田家杂占》 > 为凤阁李侍郎进瑞牛一头额上有万字蒙赐
## 钦定古今图书集成/历象汇编/庶征典/第173卷 > 《田家杂占》 > 为凤阁李侍郎进瑞牛一头额上有万字蒙赐

《马一匹表　　　　　　　　　唐》·李峤

臣某言：“臣昨轻率愚昧，进瑞牛一头，今蒙恩赐良马
一匹。”伏惟陛下，道超万古，化穆三神，故得天壤荐成，
幽明归奉。植物动类，变形质而呈休；羽族毛群，革音
容而表贶。万为盈数，化成于《大武》之元。者，粹文焕
炳于纯离之畜。斯乃自天灵命，旷代殊祥。实上圣之
元符，在微臣之何力。猥蒙宸奖，曲被皇慈，移灭没于
帝闲，降权奇于御皂。汉宫流赭，遂出于玉台；轩后飞
黄，俯回于驰道。岂直衣冠同羡，因亦妻子相惊。臣亦
何人，冒斯殊宠。惟当附兹骥尾，希自励于疲驽；托此
龙媒，庶长承于驱策。无任悚戴之至，谨奉表陈谢以
闻